એક દિવસની વાત છે, ડૉ. હર્ષ પોતાનાં પૅશન્ટોને તપાસી રહ્યાં હતાં, ત્યાં જ એક મહિલાં આશરે પચાસ વર્ષનાં હશે, શરીરે થોડી મેલી સાડી, વાળ થોડા વિખેરાયેલાં, બંન્ને પગો ખેતરમાં કામ કરવાંને લીધે કરચલી વાળા હતાં ચપ્પલ વગરનાં, અને એમની સાથે એક બાવીસ વર્ષનો છોકરો હતો, દુબળો-પાતળો રંગે શ્યામ વર્ણ મજુર વર્ગનો લાગતો હતો, બંન્ને હાફતાં હાફતાં ઝડપથી દોડીને આવ્યા, ત્યાં રહેલ સૌ ની નજર આ બંન્ને જણાંને કુતૂહલ વશ જોવા લાગ્યાં, આવતાંની સાથે જ એ મહિલા એ ટેબલ ઉપર એક થેલી મૂકી દીધી અને અને એકદમ ઝડપથી બોલવાં લાગ્યાં “લો, સાહેબ આ તમારા પૈસા” અને હાંફવાં લાગ્યાં.